Datum:

Številka:

Velja od:

Uporablja se od:

Na podlagi 60. d člena Zakona o osnovni šoli (ZOsn-UPB3, Uradni list RS, št. 81/06 in spremembe) je vzgojni načrt šole obravnaval učiteljski zbor šole na učiteljski konferenci 23. 4. 2009, svet staršev ga je obravnaval 28. 5. 2009, svet zavoda pa sprejel 28. 5. 2009. Svet zavoda je sprejel spremembe in dopolnitve 27. 9. 2012 in – datum seje Sveta zavoda.

**VZGOJNI NAČRT ŠOLE – delovno gradivo**

Vzgojni načrt šole je dokument, ki ga izdela šola v sodelovanju s starši in učenci ter nam pomaga pri doseganju ciljev izobraževanja in vrednot, zapisanih v Zakonu v osnovni šoli in Vzgojnem načrtu naše šole. Vsebuje:

1. vizijo šole,
2. vrednote in e
3. oblike sodelovanja s starši in učenci,
4. vzgojne dejavnosti

Na podlagi vzgojnega načrta šola sprejme pravila šolskega reda.

**1. VIZIJA ŠOLE**

Vizija OŠ Matije Valjavca Preddvor je:

**Spoštujem in učim sebe – spoštujem in učim druge.**

**2.**

šestcelostni razvoj: v

**3. OBLIKE SODELOVANJA S STARŠI IN UČENCI**

**STARŠI**

* Starši so prvi in najpomembnejši vzgojitelji.
* alna in vzgojna prizadevanja šole

**ŠOLA**

* Šola je odgovorna za izobraževanje.
* je odgovorna tudi za vzgojo - v skladu z Vzgojnim načrtom šole

Starši in šola se med sabo povezujemo in usklajujemo, in sicer z namenom, da dobro izobražujemo in vzgajamo učence**.** Pomembno je, da šola in starši gradimo zaupanje in sodelovanje.

**3. 1. Sodelovanje staršev**

Strokovni delavci šole želijo, da starši redno obiskujejo roditeljske sestanke in govorilne ure. Tako bodo lahko spremljali otrokov napredek v šoli in se izognili neljubim razočaranjem, ki so posledica učnih ali vzgojnih težav, pa zanje zaradi opuščanja stikov s šolo niso vedeli. Po drugi strani pa tudi otrok dobi občutek, de se starši zanj zanimajo in ga spremljajo.

En roditeljski sestanek v šolskem letu je namenjen vzgojnemu načrtu:

* evalvacija preteklega vzgojnega dela,
* predlog sprememb vzgojnega načrta in pravil šolskega reda, kjer starši izrazijo svoje mnenje,
* vzgojne dejavnosti za doseganje izbranih vzgojnih ciljev,
* aktualne vzgojne teme po izboru učiteljev, predlagajo pa jih lahko tudi učenci ali starši.

Svet staršev oblikuje mnenje o predlogu sprememb vzgojnega načrta in pravil šolskega reda. Pisne informacije in navodila bodo prejemali starši vse šolsko leto po e-Asistentu.

**3. 2. Sodelovanje učencev**

Na urah oddelčne skupnosti se obravnavajo naslednje vzgojne teme:

* evalvacija preteklega vzgojnega dela,
* predlog sprememb vzgojnega načrta in pravil šolskega reda, kjer učenci izrazijo svoje mnenje,
* vzgojne dejavnosti za doseganje izbranih vzgojnih ciljev,
* aktualne vzgojne teme po izboru učiteljev, predlagajo pa jih lahko tudi učenci ali starši.

Več o delovanju oddelčne skupnosti in skupnosti učencev šole je zapisano v Pravilih šolskega reda v poglavju Organiziranost učencev.

**3. 3. Reševanje težav med starši in šolo**

Vsi si želimo, da nastale težave rešujemo na miren, odkrit in spoštljiv način. V konfliktih zato sledimo načelu postopnosti. Starši rešujejo problem po naslednjem vrstnem redu:

1. Najprej se pogovorijo s strokovnim delavcem ali zaposlenim, pri katerem je nastala težava.
2. Nato se lahko obrnejo na razrednika ali šolsko svetovalno službo.
3. Obrnejo se na ravnatelja.
4. Obrnejo se lahko na pristojne inštitucije.

Kadar se starši obrnejo na drugo osebo (razrednik, svetovalni delavec ali ravnatelj), le-ta povabi na pogovor obe strani, ki sta udeleženi v problemu.

Kadar gre za organizacijsko-tehnične težave, ki se nanašajo na posamezni oddelek ali šolo kot celoto, se starši lahko obrnejo tudi na predstavnika sveta staršev.

**4.** **VZGOJNE DEJAVNOSTI**

1. Vzgojne dejavnosti za doseganje izbranih vzgojnih ciljev: akcijski načrt za tekoče šolsko leto.
2. Svetovanje, usmerjanje in mediacija.
3. Pomoč v primeru osebnih težav učencev.
4. Pohvale, priznanja in nagrade.
5. Vzgojna dejavnost Na poti k zdravju, prijaznosti in uspehu.
6. Šola organizira izobraževanja za starše in strokovne delavce šole, ki je namenjeno pridobivanju novega znanja o vzgoji, osebnostni rasti in izmenjavi medsebojnih izkušenj.

**4. 1. Vzgojne dejavnosti za doseganje izbranih vzgojnih ciljev**

Zadovoljstvo s šolo ugotavljamo s pomočjo ankete o zadovoljstvu učencev, učiteljev in staršev s šolo. Analizo opravljamo na tri leta. Namen analize zadovoljstva s šolo je, da poiščemo močna in šibka področja šole. Šibka področja šole skušamo izboljšati v naslednjih treh šolskih letih. V ta namen oblikujemo razvojni načrt šole za obdobje treh let. Le-ta je osnova za oblikovanje akcijskega načrta, ki ga izdela vsak strokovni delavec šole. Akcijski načrt vsebuje konkretne vzgojno-izobraževalne dejavnosti, ki jih bo strokovni delavec opravil za doseganje izbranih vzgojnih in učnih ciljev v tekočem šolskem letu.

**4. 2. Svetovanje, usmerjanje in mediacija**

Strokovni delavci šole svetujejo in usmerjajo učence, kadar se pojavijo individualni ali skupinski problemi. Svetovanje in usmerjanje potekata v okviru ur oddelčnih skupnosti, ob sprotnem reševanju problemov in ob drugih priložnostih. Kadar ima učenec večje vedenjske oz. disciplinske ali druge težave, razrednik v reševanje teh težav vključi poleg učenca še starše in šolsko svetovalno službo.

Člani šolske svetovalne službe svetujejoučencem in staršem, kadar imajo različne osebne težave in stiske ter se posvetujejo z njimi, kadar gre za vzgojne probleme, družinske odnose, učenje, finančno pomoč in poklicno odločanje. Pri svetovalni službi starši prejmejo tudi informacije o tem, kam se še lahko obrnejo po pomoč: različne oblike terapij, možnosti za finančno pomoč in druge oblike pomoči.

Šola se v medsebojnih konfliktih poslužuje tudi mediacije. Mediacija je postopek, v katerem se osebe, ki so v sporu, ob pomoči tretje osebe (razrednik, učitelj, svetovalni delavec, učenec - mediator) pogovorijo ter ugotovijo, kje so korenine njihovega spora, si izmenjajo stališča, ideje, težave in čustva ter poskušajo najti rešitev, ki bo sprejemljiva za obe vpleteni strani. V mediaciji obe strani prevzameta odgovornost za razrešitev konflikta.

**4. 3. Pomoč v primeru osebnih težav učencev**

Strokovni delavci šole so občutljivi za stiske učencev. Učenci se v primeru osebnih težav lahko obrnejo na strokovne delavce šole.

Če učenec škoduje svojemu zdravju ali ogroža lastno zdravje in življenje, šola o tem obvesti starše. To stori, če ima učenec motnje hranjenja, samopoškodovalno vedenje ali če prejme informacijo o tem, da učenec uživa psihoaktivne snovi ali prepovedane droge med poukom ali izven njega. V tem primeru lahko v pogovorih z učenci in s pomočjo anonimnih anket o tem pridobi dodatne informacije. Če se problem izkaže za resničen, ga lahko starši začnejo z otrokom pravočasno reševati. Pri tem jim je v pomoč šolska svetovalna služba.

Šola si prizadeva za ničelno toleranco do vseh oblik nasilja.

V primeru suma nasilja v družini šola postopa v skladu spom.

**4. 4. Pohvale, priznanja, nagrade**

Šola učencem podeljuje naslednje pohvale, priznanja in nagrade:

* ustna pohvala za prizadevnost pri enkratni ali kratkotrajni aktivnosti,
* pisna pohvala v eAsistentu,
* pohvala za vzorno vedenje,
* pohvala za inovativne ideje in ustvarjalnost,
* pohvala za večletno prizadevno delo pri interesnih ali drugih dejavnostih šole,
* pohvala ravnatelja za večletno izjemno prizadevnost pri pouku in drugih dejavnostih, ki se izreka v 9. razredu,
* pohvala za dosežke izven šole: v soglasju s starši in učencem pohvalimo učenca na valeti za vidne rezultate izven šole na državni in mednarodni ravni; učenci ali starši naj razredniku povedo, če učenec dosega takšne uspehe,
* priznanje za dosežke na tekmovanjih,
* učenci, ki prejmejo priznanje oziroma pohvalo, so lahko tudi nagrajeni**.**

**Pohvala za vzorno vedenje**

Učencem, ki se vzorno vedejo, na koncu šolskega leta izdamo pohvale za vzorno vedenje.

**Kriteriji izrekanja pohval za vzorno vedenje:**

* Učenec se spoštljivo, strpno in pozorno vede do sošolcev, vrstnikov, učiteljev, zaposlenih, ostalih ljudi, stvari in naravnega okolja.
* Ima tovariški odnos do sošolcev in nesebično pomaga tistim, ki pomoč potrebujejo.
* Aktivno in samoiniciativno sodeluje pri pouku in drugih dejavnostih šole.

**Ostali napotki pri izrekanju pohval:**

* Ni nujno, da učenec pozitivno izstopa v vseh treh točkah. Na nobenem področju pa naj ne izstopa negativno. Na učenca gledamo celostno.
* Da bi razrednik pridobil kar najbolj realno sliko vedenja učencev, vključi v postopek izrekanja pohval tudi učence. Učenci predlagajo sošolce za pohvalo in utemeljijo svoje predloge. razrednikoddelčnega Na podlagi zbranih informacij, zapisov v eAsistent in svojih opažanj se odloči, katerim učencem bo izrekel pohvalo za vzorno vedenje.

**4. 5. Vzgojna dejavnost »Na poti k zdravju, prijaznosti in uspehu«**

Šola si prizadeva, da posreduje znanje in učence spodbuja k spoštljivemu odnosu. Temu je namenjena vzgojna dejavnost z naslovom »Na poti k zdravju, prijaznosti in uspehu«, ki poteka na predmetni stopnji oziroma od 6. do 9. razreda od šolskega leta 1998/99 dalje.

Učence v posameznih oddelkih spremljamo na naslednjih področjih: vedenje, prisotnost pri pouku, kultura malicanja, zbiranje papirja in šolski uspeh. Razredniki na koncu konference seznanijo učence z rezultati. Rezultati pokažejo močna in šibka področja posameznega oddelka. Na koncu šolskega leta najboljši oddelek prejme prehodni pokal. Najboljša dva oddelka odideta na plavanje v toplice. Na nagradni izlet odidejo tudi vsi tisti učenci od 6. do 9. razreda, ki so prejeli pohvalo za vzorno vedenje in ki so imeli največkrat domačo nalogo v posameznem oddelku. Vzgojno dejavnost vsako leto evalviramo in jo po potrebi spreminjamo.

1. **SKLEPNE MISLI**

Učitelji, starši in učenci s skupnimi močmi oblikujemo Vzgojni načrt in Pravila šolskega reda, ki nas vodijo k skupnemu cilju: da učenec postane zdrava, srečna, dobra, odgovorna in zrela oseba, ki bo našla svoje pravo mesto tako v poklicu kot osebnem življenju. Želimo, da učenec zna živeti v sožitju z drugimi ljudmi in naravo.

Pomembno je, da starši podpirajo vzgojno delovanje šole in da šola podpira vzgojno delovanje staršev. Kadar se odrasli medsebojno podpiramo, si zaupamo in smo enotni pri vzgoji, učenci bolje sledijo vzgojnim ciljem.

predsednica Sveta zavoda ravnatelj

Ivka Sodnik Bogdan Sušnik

ŽIG

\_\_\_\_\_\_\_\_\_\_\_\_\_\_\_\_\_\_\_­­­­\_\_ \_\_\_\_\_\_\_\_\_\_\_\_\_\_\_\_\_\_\_\_\_